cyanic-selkie/wikianc huggingface dataset:
Moraalne vedamine
Kontrolliprintsiibi kitsendamine moraalse hinnangu teatud liikidele
Võib-olla kontrolliprintsiipi tuleb mõista nii, et see käib ainult mõnd liiki moraalsete hinnangute kohta. Näiteks väidavad mõned, et on olemas täiesti vastuvõetav moraalse vedamise vorm, mis ei ole vastuolus kontrolliprintsiibi vaimuga, nimelt vedamine selles, mille eest ollakse vastutav (näiteks Norvin Richards 1986, Michael Zimmerman 2002). Näiteks on paljud valmis möönma, et edukas mõrvar on surma eest vastutav, ebaedukas mõrvar mitte, kuigi mõlemad võivad laiduväärsuse poolest (Zimmerman 2002:560) või moraalse väärtuse poolest (Richards 1986:171, Greco 1995:91) võrdsed. Kui kõige tähtsam moraalse hinnangu liik on moraalne väärtus, siis saab kontrolli printsiibi kitsendada moraalsele väärtusele. Paljud vastused moraalse vedamise probleemile eristavad moraalse hinnangu vorme. Enamasti keskendutakse kahele rühmale: 1) vastutus, laitus ja kiitus tegude, iseloomujoonte ja dispositsioonide eest; 2) subjekti moraalne väärtus ja iseloomu moraalne kvaliteet. Michael Zimmerman (2006) räägib deontilistest otsustustest.
Vecaduliena
Küla asub valla keskosas. Asulas on Krimi Asulas on Krimi ja Vecaduliena bussipeatus.
Vecaduliena on tekkinud endise Vecaduliena mõisa keskuse juurde. Mõisa kabel on arhitektuurimälestisena riikliku kaitse all. Külas asuv Dūnītese kõrts on kohaliku kaitse all olev muinsusmälestis.
Bang Bon
Bang Bon (tai บางบอน) on Bangkoki linnaosa (khet). Bang Bon asub linna lääneosas.
Bang Boni linnaosa on moodustatud 14. oktoobril 1997.
Barbara
Barbara võib tähendada järgmist:
2017. aasta Ouagadougou rünnak
2017. aasta Ouagadougou rünnak oli 13. augustil 2017 Burkina Faso pealinnas Ouagadougous toimunud terrorirünnak türgi restoranile ja hotellile, milles hukkus vähemalt 18, koos ründajatega 21, ja sai vigastada veel kaheksa inimest.
Rünnak
Rünnak hakkas umbes kell 21.00 (Maailmaaeg) 13.augustil. Tunnistajad ütlesid, et kolm relvastatud meest saabusid mootorratastel ja avasid tule Hotell Bravia esisele ja Türgi restoranile. Rünnak kestis 14. augusti varahommikuni, kui ründajad avasid tule julgeolekujõudele. Kolm ründat tapeti julgeolekujõude poolt ja mõned inimesed on lõksu jäänud Türgi restorani.
Hukkunud
Hukkunuid oli mitmest rahvustest. Üks hukkunu oli Türgi kodanik ja vähemalt üks oli Prantsusmaa kodanik
Agnessa (eesnimi)
Agnessa (vene Агнесса) on venepärane naisenimi.
2019. aasta seisuga oli see Eestis esinemissageduselt 806. naisenimi. 1. jaanuari 2019 seisuga oli Eestis eesnimi Agnessa 90 naisel.
Schwarzwaldi hobune
Schwarzwaldi hobune on hobusetõug, mis on pärit Lõuna-Saksamaalt Baden-Württembergi liidumaalt.
Tõug on saanud nimetuse Schwarzwaldi mäestiku järgi. Tegu on suhteliselt väikest kasvu vastupidava raskeveohobusega. Nad on tavaliselt (tume)raudjat värvi, heleda laka ning sabaga.
Ajalugu
Tegu on suhteliselt vana tõuga mis eksisteeris juba keskajal, aga alles aastal 1896 loodi ametlik tõuraamat ja sai alguse organiseeritud aretamine. Eesmärgiks oli tõu säilitamine ja edasiarendamine. Kõik 210 hobust, kes siis tõuraamatusse kirjutati, olid puhast Schwarzwaldi päritolu ja tõug oli tol ajal suhteliselt heterogeenne (erisugune).
pisi| Raudjas vankri ees Masinate laialdane kasutuselevõtt põllumajanduses ja tööstuses tähendas selle hobusetõu allakäiku. 1947. aastal oli tõuraamatus arvel 1234 mära ja 47 sugutäkku. 1973. aastaks oli täkkude arv vähenenud kolmeni ja märade arv oli 1977. aastal kõigest 159. Selle tulemusena tekkis ühtne ja homogeenne hobune, kuid tõug oli väljasuremise äärel. Et tõugu päästa, võeti appi Norikeri tõugu täkud Reith-Nero (1961) ja Wirts-Diamant (1970). Hiljem lisati aretusse ka Freibergeri tõugu täkke. 1990. aastate alguseks oli märade arv suurenenud 416 isendini ning 2009. aastaks oli registreeritud 716 mära ja 34 sugutäkku. Sellest hoolimata on Schwarzwaldi hobune Saksamaal ikka veel väljasuremisohus koduloomade nimekirjas.
Välimus
Schwartzwaldi hobune on äratuntav raudja värvuse ning heleda laka ja saba järgi. Karva värvus võib erineda heledast kuni tumeda raudjani. Pruun ja õunikhall on juba haruldased, kuid neidki võib ette tulla. Lakk ja saba on tihedad ja pikad. Turjakõrgus märadel on 148–156 cm ja täkkudel 152–160 cm. Pea on lühike ja kuiv, kael tugev ja laudjas lai. Kabjad ja liigesed tugevad. Need hobused on elavaloomulised, vastupidavad, pika elueaga ning leebe ja sõbraliku iseloomuga.
Kasutamine
Sobib nii veotöödeks kui ka rakendussõiduks ja ratsutamiseks.
Pravaja Lasnaja
Pravaja Lasnaja või Pravaja Ljasnaja on jõgi Valgevenes Bresti oblastis ja Poolas, üks Lasnaja lähtejõgedest. Valgevene keeles on jõe nimi Правая Лясная vene keeles Правая Лесная (Pravaja Lesnaja) või Лесьна-Права (Lesna-Prava), poola keeles Leśna Prawa.
Jõe pikkus on 63 km (sellest 30 kilomeetrit Valgevenes ja 33 kilomeetrit Poolas) ja valgla on 996 km². Jõe lang on 0.5 m/km.
Pravaja Lasnaja jõgi algab Poolast Hajnówka linna lähistelt. Jõgi voolab läbi Białowieża laane. Kamianieci rajoonis ühineb Levaja Lasnajaga, pannes aluse Lasnaja jõele. Jõe laius on alamjooksul 20-25 meetrit.
Heimtali külanõukogu
Heimtali külanõukogu oli külanõukogu Eesti NSV-s aastatel 1945–1954.
Seoses maakondade ja valdade likvideerimise ning maarajoonide moodustamisega arvati Heimtali külanõukogu 1950 septembris Viljandi rajooni koosseisu.
1954 juunis Heimtali külanõukogu likvideeriti, selle territoorium koos likvideeritud Parastuma ja Puiatu külanõukogu aladega arvati moodustatud Raudna külanõukogu koosseisu.
Pisikaan
Pisikaan (Helobdella stagnalis) on lamekaanlaste (Glossiphoniidae) sugukonda kuuluv röövtoiduline kaani liik.
Pisikaan on 10–12 mm pikkune, kreemjas või tuhmkollane ja lameda kehaga. Seljal on väike kõva kilbike, ees-iminapp on nõrgalt arenenud ja pisikaanil on 2 silma. Toitub selgrootutest ja on harilik liik Eestis.
Corigliano Calabro
Corigliano Calabro (ladina keeles Coriolanum, Corellianum) on linnaks nimetatav omavalitsusüksus (comune) Itaalias Calabria maakonnas Cosenza provintsis. Corigliano Calabro sai linnaõigused presidendi 1997. aasta 2. septembri dekreediga.
Corigliano Calabro kõrgus merepinnast on 210 meetrit, asustustihedus keskmiselt inimest ruutkilomeetri kohta.
Haldus
Corigliano Calabro piirneb järgmiste omavalitsusüksustega: Acri, Cassano all'Ionio, Longobucco, Rossano, San Cosmo Albanese, San Demetrio Corone, San Giorgio Albanese, Spezzano Albanese.
Loodus
Corigliano Calabro piirneb kirdes ja idas Joonia mere Taranto lahega.
Ajalugu
Esimesed teated Corigliano kohta on pärit aastast 977, kui maa vallutas Napoli emiir al Quasim.
Vaatamisväärsused
pisi|püsti|Hertsogilossi torn
Leonid Prants
Leonid Prants (6. september 1910 Koiola vald, Võrumaa – surmaaeg ja -koht teadmata) oli Eesti atmosfäärifüüsik.
Elulugu
Lõpetas 1929 Tartu Tehnika Ühisgümnaasiumi, 1936 TÜ matemaatika-loodusteaduskonna. Matemaatikamagister (1939, TÜ), väitekiri "Õhumasside iseloomustavaid jooni Euroopa kohal aeroloogiliste vaatluste järele". Oli 1935–40 TÜ meteoroloogiaobservatooriumi assistent.
Aastast 1944 Saksa armees.
Teadustöö
Uurimisvaldkond: aeroloogia.
Splanhnopleuramesenhüüm
Splanhnopleuramesenhüüm (Mesenchyma splanchnopleurale) on struktuur, mis tekib embrüogeneesi käigus, kui lateraalplaadi mesoderm lõheneb kaheks kihiks. Sisekiht ehk splanhiline mesoderm (tsöloomiväline mesoderm) liitub endodermiga, moodustades splanhnopleura.
Visaginase omavalitsus
Visaginase omavalitsus (leedu Visagino savivaldybė) on 1. järgu haldusüksus Leedus endise Utena maakonna aladel.
Omavalitsuse pindala on 58 km2 ja elanike arv oli 2020. aastal 18 250 inimest.
Visaginase omavalitsus moodustati 1999. aastal Visaginase linnast. Toona oli selle pindala 8,96 km2 Aastal 2003 liideti sellega veel osa Rimšė valda kuulunud asulatest.
Omavalitsuse territooriumile jääb Visaginase järv, selle loodepiiri moodustab Drūkšiai. Omavalitsuse keskus on Visaginase linn, kus 2011. aastal oli 22 361 elanikku. Stabatiškė huutoris sel aastal elanikke ei olnud.
pisi|Magūnai kalmistu pisi|Karlos
Sõmeri (aurik)
Laev ehitati 1908 Taanis Helsingøris.
1910 ostis laeva Hiiumaa Aurulaevaselts, siis sai laeva nimeks Grenen. Hiiumaa Aurulaevaseltsi käsutuses sõitis laev Heltermaa-Haapsalu ja Kärdla-Tallinna liinidel.
1915 kasutas Venemaa merevägi Grenenit transpordilaevana.
1923 müüs Hiiumaa Aurulaevaselts laeva aktsiaseltsile Balti Päästeselts, kelle rannasõiduliinide osakond kasutas laeva erinevatel liinidel, näiteks Heltermaa–Rohuküla, Tallinn–Pärnu–Kuressaare ja Tallinn–Heltermaa–Kuivastu–Virtsu–Laimjala–Kuressaare.
Ian Wright
pisi|Wright 2022. aastal Ian Edward Wright (sündinud 3. novembril 1963) on endine Inglismaa jalgpallur ja ründaja.
Wright sõlmis oma esimese profilepingu Crystal Palace FC-ga 1985. aastal 21-aastasena. Oma kuue hooaja jooksul klubis lõi ta 117 mänguga kokku 277 väravat, mis tegi temast klubi kõigi aegade paremuselt kolmanda väravaküti.
1991. aasta septembris sõlmis ta 2,5 miljoni naela eest lepingu Arsenal FC-ga, mis oli siis klubi rekord. Temast sai 90ndatel Arsenali üks olulisemaid mängijaid, kuus hooaega järjest sai temast klubi parim väravakütt. 1996. aasta novembris nimetati ta Premier League'is kuu mängijaks. Kui ta 1998. aastal lahkus, oli ta oma 185 väravaga Arsenali kõigi aegade parim väravakütt, sellest ajast alates on temast möödunud Thierry Henry.
Sõmeri (aurik)
1949 kasutati laeva hiidlaste küüditamiseks.
Ian Wright
Pärast Arsenali mängis ta lühidalt West Ham United FC, Nottingham Forest FC, Celtic FC ja Burnley FC eest. Ta lõpetas oma jalgpallurikarjääri 2000. aastal ning on sellest ajast alates teinud karjääri televisioonis ja raadios.
Sõmeri (aurik)
Sõmeri lammutati 1940. aastate lõpus.
Vete tänav
Vete tänav on tänav Tallinnas Nõmme linnaosas Vana-Mustamäe asumis.
Tänav sai nime 16. mail 1958.
Remedios Varo
Remedios Varo Uranga (16. detsember 1908 Anglès – 8. oktoober 1963 México) oli katalaani päritolu Hispaania-Mehhiko sürrealistlik naismaalikunstnik.
Elulugu
María de los Remedios Alicia Rodriga Varo y Uranga sündis Anglèsis Girona provintsis Hispaanias 16. detsembril 1908.
1924. aastal asus 15-aastane Remedios Varo isa algatusel õppima San Fernando akadeemiasse (Real Academia de Bellas Artes de San Fernando), olles seal üheks esimestest naisüliõpilastest, ja lõpetas selle 1930. aasta joonistamisõpetajana. Sel perioodil suhtles ta selliste kunstnikega nagu Federico García Lorca (luuletaja ja näitekirjanik) ja Salvador Dalí. Asudes elama Barcelonasse, huvitus Varo sürrealismist ja liitus katalaani avangardse sürrealistliku rühmitusega Logicofobista. 1936. aastal osaledes ta rühmituse ajaloolisel näitusel. Koos oma teise abikaasa Benjamin Péret’ga suundusid nad elama Pariisi, kus võtsid aktiivselt osa sürrealistide liikumisest. Varo esines näitustel ja tema joonistusi avaldati sürrealistide väljaannetes.
Hispaania kodusõja ajal põgenes ta Prantsusmaale, kus viibis natside sissetungini 1941. aastal, mil tal õnnestus pääseda Mehhikosse. Ta tegeles kommertskunsti ja interjööri disainiga ning kujundas koos Leonora Carringtoni ja Marc Chagalliga teatri- ja balletikostüüme. Alates 1953. aastast pühendas ta end täielikult maalimisele. 1955. aastal esitles ta oma töid kollektiivnäitusel Diana galeriis Mehhiko pealinnas, millele järgnes personaalnäitus järgmisel aastal.
Remedios Varo suri 8. oktoobril 1963. aastal Méxicos müokardi infarkti. pisi|Roulotte, 1955.
Looming
Varo loomingus on segunenud teaduslikkus ja esoteerika, psühhoanalüüs ja alkeemia. Tema maalidel on sageli stiliseeritud inimfiguurid, millel on nii unenäolisi kui ka arhetüüpseid elemente ning kes tegelevad müstilise ja alkeemilise tegevusega. Tema tööde kompositsioonides on ka viited keskaegsele kunstile ja need näitavad tema head joonistusoskust.
Tang (täpsustus)
Tang võib tähendada järgmist:
Palmse Mehaanikakoda
OÜ Palmse Mehaanikakoda on Eesti masinaehitusettevõte, mis tegutseb Lääne-Viru maakonnas Palmse lähedal Võsupere külas. Ettevõte toodab metsatõstukeid ja -haagiseid. Ettevõtte tooted kasutavad kaubamärki PALMS.
Ettevõte asutati 1992.
Ettevõte kuulub piirkonna suuremate tööandjate sekka ning on tunnustatud üheks Eesti jätkusuutlikumaks ettevõtteks.
197 eKr
197. aasta eKr ehk ab urbe condita DLVII (557).
Agneta
Agneta on naisenimi.
2019. aasta seisuga oli see Eestis esinemissageduselt 1492. naisenimi. 1. jaanuari 2019 seisuga oli Eestis eesnimi Agneta 28 naisel.
Marcinkonys
Küla on 143 hektari suurune, olles üks suurema pindalaga külasid Leedus. Seal asuvad põhikool, postkontor, raamatukogu ja kultuurimaja. Vaatamisväärsusteks on sealne etnograafiamuuseum, Čepkeliai looduskaitseala muuseum ja aastal 1880 valminud katoliku kirik.
Ajalugu
Küla hakkas arenema XIX sajandi teisel poolel, kui valmis Peterburi–Varssavi raudtee. Toona rajati ka Marcinkonysi raudteejaam, mille ümber tekkis ka asula, mis hiljem Marcinkonysi külaga ühendati. Küla ümbruses oli vähe põllumajanduseks sobilikku maad, nii hankisid sealsed asukad elatist metsast. Tähtsamad tegevusharud olid toona seente korjamine ja rongireisijatele karastusjookide müütamine. Külas elavad juudid tegelesid kaubandusega. Aastal 1912 rajati külla seenekuivati.
Esimese maailmasõja ajal rajasid Saksa võimud Marcinkonysist algava kitsarööpmelise raudtee, mis viis Kotra jõe äärde. See raudtee tegutses XX sajandi keskpaigani. Sõja järel asus Marcinkonys Poolas. Aastal 1925 loodi Grodno maakonda Marcinkańce vald. Sealse omavalitsuse sümboliks valiti Leedu rist, mille eest Poola võimud arreteerisid algul sealse vaimuliku, hiljem aga veel kaks küla elanikku. Aastal 1933 püstitati taoline rist ka küla keskele, mis tekitas taas konflikte Poola ametivõimudega. Nende konfliktide tõttu ei lubatud sealset esindajat seimi valida.
Aastal 1939 liideti küla Valgevene NSVga. Aastal 1949 arvati see Leedu NSV koosseisu. Aastal 1941 hukkasid Saksa okupatsiooniväed küla lähedal metsas ligi 600 Marcinkonysi ja Varėna juuti, samas mitmed sealsed juudid pääsesid hukkamisest ja hiljem neid enam ei puututud. Teise maailmasõja järel tegutsesid küla ümbruses Leedu metsavennad. Nõukogude võimud küüditasid 103 Marcinkonysi elanikku.
Surikovi-nimeline Moskva Kunstiinstituut
pisi|240px|[[Moskvas asuv Surikovi Moskva Kunstiinstituut]]
Moskva Kunstinstituut asutati 1939. aastal. 1948. aastal nimetati ümber maalikunstnik Vassili Surikovi auks. Instituudis õpib umbes 800 õpilast.
Amet (asutus)
Amet on avaliku halduse asutus, millel on riigi struktuuris teatud autonoomia, kuid mis üldjuhul allub mõnele ministeeriumile; omavalitsuste ametid alluvad kohalikule omavalitsusele.
Eesti riigiametid
Eestis tegutsevad näiteks konkurentsiamet, statistikaamet ning maksu- ja tolliamet. Varem on Eestis olnud näiteks piirivalveamet ja tööhõiveamet.
Välismaa ameteid ja nende eestindusest
Ka välisriikide asutuste nimesid tõlgitakse eesti keelde sageli ametitena (nt "USA statistikaamet"), kuid sõnale amet puudub teistes keeltes enamasti ühtne vaste (nii on "USA statistikaamet" inglise keeles "United States Bureau of the Census", otsetõlkes seega "USA rahvaloendusbüroo").
Kandava kihelkond
Kandava kihelkond (saksa keeles Kirchspiel Kandau) oli haldusüksus Talsi kreisis Kuramaa kubermangus ja Riia kreisis Liivimaa kubermangus Lätimaal.
Horehronie tasandik
pisi|Horehronie tasandiku asukoht Slovakkias (tähistatud punasega) pisi|Lopej nõgu Horehronie tasandik (Slovaki Horehronské podolie) on maastikurajoon Slovakkia keskosas, mis on osa Lääne-Karpaatidest ja ühtlasi on see ka osa Fatra-Tatra piirkonnast. Selle regiooni kõrgeim tipp on Kačelák (677 m), madalaim koht asub Hornádi jõe ääres (400 m).
Tasandikul asub 26 küla; sinna jääb ka Brezno linn. Tegemist on Hroni jõe ülemjooksuga. Kõrgeim tipp on Skalka (1097,9 m), madalaim koht asub Hroni orus (405 m).
Tasandiku idaosa kivimiteks on paragneiss, gneiss ja migmatiseerunud gneiss. Seal leiduv amfiboliit tekkinud paleosoikumi alguses. Tasandiku keskosas esinevad Eotseenis ja Oligotseenis tekkinud liivakivid ja kildad. Väike piirkond läänes on Triiase kiltade, liivakivi ja lubjakivi esinemisalaks. Kohati leidub karsti ja mineraalveeallikaid.
Tasandik on oma metsad valdavalt kaotanud, puid esineb väiksemate saludena, kui välja arvata suurem pöögimetsamassiiv Breznost põhja pool.
Nõos eristatakse nelja alampiirkonda. Idapoolseim on Heľpa tasandik (madalaim koht 500 m). Seal asub 104 ha suurune Meandre Hrona looduskaitseala.
Sellest läände jäävad tasasem Brezno nõgu (madalaim koht 470 m), kus asub Brezno linn, ja rahutuma reljeefiga Bystrianske podhorie (madalaim koht samuti 470 m). Viimases piirkonnas asub Bystrá koobas. Seal asuvad ka looduskaitsealused alad Suchá dolina, Horné lazy ja Brezno kalju.
Läänepoolseim osa kannab nime Lopej nõgu (madalaim koht 405 m). Sinna jäävad Mačková ja Predajnianska slatina looduskaitsealad.
Asend
Horehronie tasandik piirneb järgmiste geograafiliste piirkondadega:
Moskva Veterinaaria Akadeemia
Moskva Veterinaaria Akadeemia (vene keeles Московская государственная академия ветеринарной медицины и биотехнологии имени К. И. Скрябина) on Moskvas tegutsev veterinaaria haridust andev kõrgkool (akadeemia); ühtlasi Venemaa suurim veterinaariaharidust andev kõrgkool.
Akadeemia asutati 1919.
Akadeemias õpib umbes 3000 üliõpilast.
Akadeemias on viis teaduskonda.
Agni (eesnimi)
Agni on naisenimi.
2019. aasta seisuga oli see Eestis esinemissageduselt 1962. naisenimi. 1. jaanuari 2019 seisuga oli Eestis eesnimi Agni 17 naisel.
198 eKr
198. aasta eKr ehk ab urbe condita DLVI (556).
Sign of the Times (Harry Stylesi laul)
"Sign of the Times" on briti laulja Harry Stylesi debüütsingel tema debüütstuudioalbumilt. Selle avaldas 7. aprillil 2017 Columbia Records. Laulu kirjutasid Styles, Jeff Bhasker, Mitch Rowland, Ryan Nasci, Alex Salibian ja Tyler Johnson ning produtseerisid Bhasker, Salibian ja Johnson. Muusikaliselt kirjeldasid kriitikud seda kui poproki ja pehme roki ballaadi. Sellega kaasnev muusikavideo avaldati 8. mail 2017.
Virtual XI
Albumi promoturnee kandis nime "Virtual XI World Tour". Nii nagu eelmisel turneel, tekkis Blaze Bayleyl probleeme häälega.
Bändi koosseis
Lisaks neile mängis klahvpille Michael Kenney.
Visaginase järv
Visaginas on järv Leedus Visaginase omavalitsuses. Järve kaldal asuvad Visaginase linn ja Ramybė küla.
Järv kuulub Daugava vesikonda, sealt välja voolav Visaginase oja viib sealsed veed Drūkšiai järve. Järve kaldad on madalad, lõunas ja läänes looklevad. Kaldajoone pikkus on 8,94 kilomeetrit. Järves on kaks saart pindaladega 0,27 ha ja 0,03 ha. Järve säng asub jääajal tekkinud lohus. Visaginase järv jääb merepinnast 149,5 meetri kõrgusele. Järve põhja katab muda, kalda ääres on põhja katmas liiv ning turvas.
Järve suubub kaks oja - Paklevė ja nimetu oja. Kaldaid katab valdavalt männik, järve kaldavööndis kasvavad osjad, kaislad ning pilliroog.
Afrotyphlopinae
Afrotyphlopinae on madude alamsugukond.
Klassifikatsioon
Alamsugukonda Afrotyphlopinae klassifitseeritakse roomajate andmebaasis järgmised maoperekonnad :
Levila
Need maod elavad Aafrikas ja Araabias.
Brudzów
Brudzów on küla Poola Święty Krzyżi vojevoodkonnas Kielce maakonnas Morawica vallas. Brudzów asub Morawicast 5 km kagus ja Kielce kesklinnast umbes 17 km lõunas.
Johannes Looaru
Johannes Looaru (ka Juhan Looaru; 10. oktoober 1907 Mõigu, Harjumaa – 29. jaanuar 1995 Tallinn) oli eesti maadleja ja maadlustreener.
Saavutused
Ta oli üheksakordne Eesti meister vabamaadluses – 1933, 1934, 1936, 1937, 1939, 1945, 1946, 1947, 1949.
Ta võitis Eesti meistrivõistlused Kreeka-Rooma maadluses – 1937, 1938, 1945, 1946.
J. Looaru oli kolmekordne Nõukogude Liidu meister vabamaadluses.
NSV Liidu meistersportlane vabamaadluses – 1949;
Eesti Kalevi auliige aastast – 1964.
Pasiphae
pisi|Robert Fagani (1761-1816) Pasiphae ja härg Pasiphae oli vanakreeka mütoloogias Kreeta kuninga Minose abikaasa, päikesejumal Heliose ja okeaniid Perseise tütar. Poseidon oli Minose peale solvunud, sest kuningas polnud talle ohverdanud ilusat valget sõnni, karistuseks pani ta Pasiphae sõnnisse armuma. Sellest ühendusest sündis Minotauros, härja pea ja mehe kehaga koletis, kelle jaoks Minos laskis Daidalosel ehitada labürindi.
Peļņi
Peļņi on küla (mazciems) Lätis Gulbene piirkonnas Tirza vallas.
Kirdepiirkond
Kirdepiirkond on mitme riigi haldusüksuse või muu territoriaalse üksuse nimi:
Peļņi
Küla asub valla keskosas.
Pille Taniloo
Pille Taniloo (sündinud 7. novembril 1961 Tallinnas) on pianist ja muusikapedagoog.
Haridus
Pille Taniloo on lõpetanud 1980. aastal Tallinna Muusikakeskkooli (õppis Ene Metsjärve klaveriklassis) ja 1985. aastal Tallinna konservatooriumi (dotsent Virve Lippuse juhendamisel). Seejärel õppis ta Eesti Muusika- ja Teatriakadeemias ja sai 1996. aastal magistrikraadi.
Töö
Alates 1985. aastast töötab ta Heino Elleri nimelises Tartu Muusikakoolis klaveriõpetajana ning klaveri- ja kammeransambli osakonna juhatajana.
Pille Taniloo Tartu muusikaelu käsitlevaid artikleid on ilmunud ajalehtedes Sirp ja Postimees ning ajakirjas Muusika.
Isiklikku
Pille Taniloo abikaasa on organist Urmas Taniloo, neil on poeg Joonas.
Aleksander
Aleksander on mehenimi.
Alexander
Alexander on mehenimi.
Valitsejatest on seda kandnud:
Seda nime kandis ka prints Alexandre (1942–2009), kuningas Léopold III poeg.
See on ka perekonnanimi, näiteks
Venemaal translitereeritakse vene nimi Александр (Aleksandr) inglise keelde Alexander. Eestis on seetõttu Alexander levikult 20. mehenimi. 2017. aasta 1. jaanuari seisuga oli Eestis eesnimi Alexander 4334 mehel. Eesti reeglite järgi translitereeriud nimi Aleksandr on Eestis populaarseim mehenimi.
Agnia
Agnia on naisenimi.
Tylawa
Tylawa on küla Poolas Podkarpacie vojevoodkonnas Krosno maakonnas Dukla vallas. Tylawa asub Slovakkia piirist umbes 5 km kaugusel.
Idarinne (Esimene maailmasõda)
Idarinne oli Esimese maailmasõja sõjatanner, millel olid vastamisi Vene Keisririik ja Rumeenia ning Austria-Ungari, Bulgaaria, Osmanite riik ja Saksa keisririik. Rinne hõlmas suurt osa Ida-Euroopast, kulgedes Läänemerest kuni Musta mereni ja ulatudes ka Kesk-Euroopasse.
1916. aastal astus sõtta Rumeenia kuningriik, kellele Antant oli selle eest lubanud Transilvaaniat, mis kuulus tollal Austria-Ungari koosseisu. Rumeenia maaväe sissetung Transilvaaniasse oli algselt edukas, kuid Bulgaaria üksuste löök lõunasuunalt lubas Austria-Ungari ja Saksa vägedel rumeenlased peatada ning seejärel tagasi suruda.
Järgnenud aasta veebruaris puhkes Venemaal revolutsioon, mille üheks põhjuseks oli ka ilmasõjast tulenev eluraskus. Keiser Nikolai sunniti troonist loobuma ning võim läks Ajutisele Valitsusele, mida juhtis alul Georgi Lvov ja hiljem Aleksandr Kerenski. Uus Venemaa Vabariik jätkas Rumeenia ja ülejäänud Antandi poolel sõjategevust: Kerenski juhtimisel võeti suvel ette Juulipealetung, mille ebaõnnestumine nõrgestas märkimisväärselt nii riigikorda kui sõjaväge. Sama aasta oktoobris haarasid Venemaal riigipöördega võimu bolševikud, kes sõlmisid Keskriikidega 3. märtsil 1918 Brest-Litovski rahulepingu, millega anti sõja lõpetamiseks ära suuri maavaldusi. Mai alul alistus Rumeenia ja sõlmis sarnase Bukaresti rahu, kuid mõlemad lepped annulleeriti 1918. aasta novembris, mil Keskriigid sõjast kapituleerusid.
Staré Město
pisi|261px|Praha vanalinn
Praha vanalinn (tšehhi keeles Staré Město pražské, saksa keeles Prager Altstadt) on Tšehhi pealinna ajalooline keskus, mis asub Praha I ringkonnas. See on tuntud oma paljude kirikute ning Vltava jõe äärse asustuse poolest.
See kuulub alates 1992. aastast UNESCO maailmapärandi nimistusse.
Vaatamisväärne on sealne astronoomiline kell.
Liivimaa Talurahva Rentpank
Liivimaa Talurahva Rentpank (saksa k. Livländische Bauerrentenbank) oli pank Liivimaal, mis asutati 1849. aasta Liivimaa talurahvaseaduse alusel ja Liivimaa maamarssali (1848-1851) Wilhelm Hamilkar von Fölkersahmi eestvedamisel.
Panka tegevust juhtis panga ülemvalitsus — president ja 2 liiget ning kantseleitöötajad, Eesti ja Läti distriktide jaoks loodi eraldi piirkonnavalitsused Tartus ja Riias. Pank väljastas vastavaid pantkirju ja renditähtede pidaja kohad rajati Võnnus (Cesises), Valgas, Viljandis ja Võrus. Talurahvapanga ametnikud, välja arvatud kantseleipersonalil, pidid kuuluma Liivimaa immatrikuleeritud aadlike hulka. Pangaametnikud valiti Liivimaa maapäeval.
Liivimaa Talurahva Rentpanga direktorina tegutses aastatel 1858–1870 Nicolai Conrad von Oettingen.
Liivimaa Talurahva Rentpanga, teised nimetused: Talurahva rendikassa, Talurahva rentpanga eesmärk oli soodustada talumaade müümist. Panga tegevus oli väheedukas, sest talle töötasid vastu vanameelne aadel ja Liivimaa Mõisnikkude Maakrediitselts. , ja suurem osa taludest panditi tegelikult Liivimaa Aadli Maakrediidiseltsi krediitkassale.
Anatoli Pravdin
Anatoli Pravdin (15. juuni 1927 Tartu – 7. september 1969 Tartu) oli Eesti keeleteadlane.
Elulugu
Anatoli Pravdin oli rahvuselt venelane ja Boriss Pravdini poeg.
Lõpetas 1950. aastal Tartu Riikliku Ülikooli, 1954 Moskva Ülikoolis aspirantuuri, filoloogiakandidaat (1954, samas), väitekiri "Дательный падеж в древнерусском языке".
Oli aastatel 1954–1956 Tartu Riikliku Ülikooli vene keele kateedri vanemõpetaja, 1956–1964 dotsent, ühtlasi 1953–1963 kateedri juhataja, 1966–1968 Tallinna Pedagoogilise Instituudi dotsent. Õpetanud vanaslaavi keelt, vene kirjanduse ajalugu, üldkeeleteadust, slaavi keelte võrdlevat grammatikat.
Teadustöö
Töid vanaslaavi keelte grammatikast ja süntaksist. Ligi 30 teadustrükist.
Doris
Doris võib tähendada järgmist:
Augstroze vasallilinnus
pisi|120px|Umurgase valla vapp
Augstroze vasallilinnus (saksa Hochrosen) oli Riia peapiiskopkonna liivlaste asualadel paiknenud vasallilinnus, mis asub Lätis Vidzeme kultuuriajaloolises piirkonnas, linnulennult 17 km kaugusel Lemsalust (Limbaži) idas, 25 km Volmarist (Valmiera) läänes ja 25 km kaugusel Võnnust (Cesis) loodes, Augstroze Lielezersi (Suurjärve) lõunakaldal, umbes 120 m kõrguste mägede künkal. Administratiivselt jääb see Lemsalu piirkonna (Limbaži piirkonna) (Limbažu novads) Umurga valda (Umurgas pagasts) ja Slavene külasse. Umbes 30 m kõrgust linnuseküngast ümbritseb idast, läänest ja kagust Vecmuiža (Vanamõisa) raba. Linnusekünkast umbes 1 km edelasse jäävad Augstroze kirik ja mõis.
Muinasajal kuulus Augstroze ala arvatavasti liivlaste Idumea kihelkonda.
Venemaa keisririigi lõpuni kehtinud haldusjaotuse järgi asus linnus Liivimaa kubermangu Volmari kreisi Straupe (Raupa) kihelkonnas (Kirchspiel Roop). Väärib märkimist, et üsna ainulaadselt Vana-Liivimaal asus Raupa kihelkonnas tervelt 4 vasallilinnust: Augstroze, Lielstraupe (Suur-Raupa), Mazstraupe (Väike-Raupa) ja Rozbeki (Rosula), mis kuulusid enamiku ajast ka ühele feodaaliperekonnale – Rosenitele.
pisi|Rosenite suguvõsa vapp
Nimekujud
pisi|Augstroze linnusevaremed. Vaade sirge kagumüüri varemetele hoovi poolt, läänest. Märts 2014 Nime "Hochrosen" saab eesti keelde tõlkida kui Kõrg-Rooseni või Ülem-Roosna ning see tuleneb Riia peapiiskopi läänimeeste ja linnusevaldajate Rosenite perekonnanimest. Saksa ajaloolane Bilenstein on kinnitanud, et viimased saabusid koos teiste piiskopimeestega Vana-Liivimaale Saksamaal asuvast Rosenblatti linnakesest. Augstroze Suurjärve vanem nimi oli Daugelju.
Hellamaa külanõukogu
Hellamaa külanõukogu (ka Hellama külanõukogu) oli külanõukogu Eesti NSV-s aastatel 1945–1960.
Augstroze vasallilinnus
Nimekujud
pisi|Augstroze linnusevaremetes kasvab pargilaadne mets. Vaade pealinnuse siseõuelt läänepoolse ovaalse müürivundamendi pealt lõunasse. Pildi keskel olev müürikatke tähistab pealinnuse lõunanurka
Hellamaa külanõukogu
Hellamaa külanõukogu moodustati 1945 septembris Saaremaal Muhu vallas. Külanõukogu keskus asus Hellamaa külas. Külanõukogu hõlmas Muhu saare idaosa.
Augstroze vasallilinnus
Linnus keskajal kuni Poola-Rootsi sõdadeni
Linnus oli Riia peapiiskopkonna tähtis eelpost ja idapoolse kaitseliini osa Lemsalu piiskopilinnuse turbeks sageli vaenuliku Liivi ordu linnuste vastu.
Hellamaa külanõukogu
Seoses maakondade ja valdade likvideerimise ning maarajoonide moodustamisega arvati Hellamaa külanõukogu 1950 septembris Orissaare rajooni koosseisu.
Augstroze vasallilinnus
Linnus keskajal kuni Poola-Rootsi sõdadeni
pisi|Augstroze linnusemägi. Sama sirge müürilõik juunis 2002
Hellamaa külanõukogu
1954. aasta seisuga tegutsesid külanõukogu piirides "Ühismaa", "Lõunaranna", "Suure Väina" ja "Kalevi" kolhoos.
Augstroze vasallilinnus
Linnus keskajal kuni Poola-Rootsi sõdadeni
1272. aastat mainivad baltisaksa ajaloolased linnuse rajamise daatumina. Augstroze linnuse olevat ehitanud Riia peapiiskopi poolt talle läänistatud aladele vasall Christian von Rosen. Selle suguvõsa käes olnud linnustest on see üks vanemaid. Baltisaksa uurijad (L. von Stryk) kinnitavad, et Christian olevat andnud käsu ehitada linnus "kolmandale kõrgele mäele". Veel vanem olevat samuti Rosenitele kuulunud 1263. aastal ehitatud Lielstraupe vasallilinnus.
Hellamaa külanõukogu
Seoses Orissaare rajooni likvideerimisega liideti Hellamaa külanõukogu 1959 veebruarist Kingissepa rajooniga.
1960 oktoobrist Hellamaa külanõukogu likvideeriti. Selle territooriumist koos likvideeritud Piiri külanõukogu territooriumiga moodustati Muhu külanõukogu.
Augstroze vasallilinnus
Linnus keskajal kuni Poola-Rootsi sõdadeni
1282. aasta 8. septembril on Roseneid esimest korda ürikukus mainitud: Otto et Waldemarus fratres – vennad Otto ja Waldemar. 1288. aastal on kirjutatud, et Woldemar on Rosenite suguvõsa pealik Riias (Domus de Rosen in Riga). Tänaste Liivimaalt pärit Rosenite suguvõsa algavat 1282. aastast rüütel Woldemariga.
XIV sajandi esimest poolt on mõned uurijad pakkunud linnuse asutamise ja ehitamise perioodiks. Üldiselt ollakse kindlad, et see pidi toimuma enne aastat 1350.
Katrin
Katrin on naisenimi, mis on kasutusel saksa, rootsi ja eesti keelealal. See on mugandus nimest Katarina.
Augstroze vasallilinnus
Linnus keskajal kuni Poola-Rootsi sõdadeni
1428. aasta 28. märtsil andis Riia peapiiskop Henning Scharpenberg linnusevalduse koos külaga (Hakelwerk) üle nõbudele Waldemar ja Kersten von Rosenile, kuna läänimees Ansis Rosen oli surnud pärijateta. Sealjuures lahutas peapiiskop valduse algul kaheks: Kersten oma lähedastega sai ühe kolmandiku ja Waldemar enda omadega kaks kolmandikku. Seejärel andis vendadele õiguse ühisvalduseks ülejäänud Rosenite läänimaadele. Selle fiktiivse tehinguga hoiti läänimaad koos ühe suguvõsa käes.
Katrin
1. jaanuari 2017 seisuga oli Eestis eesnimi Katrin 5336 naisel. Katrin on Eestis populaarsuselt 13. naisenimi. Kõige populaarsem on eesnimi Katrin vanuserühmas 40–44, kus neid on 10 000 elaniku kohta 92,86 ning Tartu maakonnas, kus neid on 10 000 elaniku kohta 47,74. Katrin on keskmiselt 40 aasta vanune (mediaanvanus on 41).
Augstroze vasallilinnus
Linnus keskajal kuni Poola-Rootsi sõdadeni
1458. aasta 7. mai dokumendis räägitakse, et nõbudest vennad Kersten ja Jürgen Rosen jaotavad omavahel ühisvalduse 16 aastaks. Edasi mainitakse, et Lielstraupe omanikule Kersten Rosenile jääb Augstrozes tema käsutada osa linnust – 2 tuba (gemake) keldritega nende all ja kambriga peal, samuti võis ta kasutada kaevu ja mõlemat linnuse väravat. Lisaks jääb talle pool käsutusõigust Riias olevale Rosenite majale ja kinnistutele Eestis. Dokumendis on veel mainitud linnusemüüri (slotes mure) ja sisehoovi.
pisi|Augstroze linnuse varemed. Vaade kagupoolsele sirgele pealinnuse kaitsemüürile idast, eeslinnuse alalt
1482 piirasid Liivi ordu ja Riia linna ning selle liitlase peapiiskopkonna vahelise kodusõja käigus Augstroze linnuse ümber ordumeister Bernhard von der Borchi väed, kuid käpardliku juhtimise tõttu seda vallutada ei suutnud. Linnus allus peapiiskop Stefan Grubele ja sellele tõttas appi riialaste vägi eesotsas Hartwig Winholdiga. Samal ajal vallutas ja laastas teine riialaste vägi bürger Berensi juhtimisel ordu Zaube, Skujene ja Vana-Pebalgi linnuseid. Seda kuuldes ja lahingut vastu võtmata põgenes von der Borch oma rüütlitega Võndu. Seejärel laastasid riialased Võnnu ümbrust. Kannatuse kaotanud ordu juhtkond tagandas meistri järgmisel aastal ametist ja viimasest sai lihtne komtuur Aluliinas, Pärnus ja Lihulas.
1515. aastast pärinevas Kersten von Roseni testamendis on leidnud mainimist võlvitud söögisaal, köök, kabel, võõrastemajaruumid või kasarm (Herbergen) ja mingi väljaehitamata linnuseosa.
1518 olid linnuse omanikud vennad Hans ja Kersten von Rosenid, kes samal aastal ka vara jagasid. Ürikus on nimetatud lisaks eespool mainitutele veel kambrit söögisaali kõrval, torni ja hobusetalli. Augstroze linnuse ja peamõisa juurde kuulusid tollal ka Ropenhofi ja Daugelni abimõis.
1527. aasta konventsioonis on ühelt poolt Hans von Roseni lese ja poja ning teiselt poolt Kersten von Roseni ja tema poja vahel märgitud linnuse juurde kuuluvana veel sepikoda, tellisepõletusahju ja kalamaja tiikidel.
1538 valdas Augstrozet üks Kersten von Roseni neljast pojast: Johann. Üks poegadest oli varem surnud ja kahele ülejäänule maksti välja rahaline kompensatsioon. 1541 kinnitas varajaotuse peapiiskop Wilhelm.
Linnus XVII sajandi algusest kuni tänapäevani
pisi|Karl Johann Emanuel von Ungern-Sternbergi (1773–1830) maal Augstroze linnusemäelt Lätis. XIX sajandi algus
1601. aasta juuni lõpus või juuli alguses piirasid linnust poolakad ja tatarlased Šisinski (Sicinsky) juhtimisel, röövisid selle paljaks ja põletasid siis maha. Linnus oli enne seda läinud Rootsi kuninga Karli poolehoidjate kätte. Linnuse omanik oli Heinrich von Rosen, teise Kersteni poeg. Võimalik ka, et väiksemad linnused seisid pooltühjalt ja poolakad said need hõlpsasti kätte. Linnust tõenäoliselt ressursside puudusel ja pideva sõjategevuse tõttu pärast samal kujul enam üles ei ehitatud.
1622 andis Rootsi kuningas Gustav II Adolf poolakate pool sõdinud mõisnikelt äravõetud linnused, sealhulgas Augstroze, kasutada riigikantslerile krahv Axel Oxenstiernale.
1630 kinnitas Gustav II Adolf linnuse ja selle mõisate omandiõiguse Heinrichi lesele Margaretha von Mengdenile, kuna nende poeg Joachim Friedrich oli siis teadmata kadunud.
1632 kuulus enamik von Rosenite endistest valdustest – Augstroze, Mazstraupe, Rosula, Raiskumsi (Sattekle) ja Mojahni – Fabian von Rosenile.
Tallinna Püha Miikaeli klooster
pisi|Gustaf Adolfi Gümnaasium Tallinna Püha Miikaeli klooster (ka: Mihkli klooster) oli tsistertslaste nunnaklooster Tallinnas aastatel 1249–1629. Klooster tegutses Aida ja Kloostri tänava piirkonnas. Klooster omas patronaadiõigust Oleviste kiriku üle. Kloostrile kuulusid ka Kuimetsa ja Nabala mõis ning mitu Tallinna ümbruse küla.
Augstroze vasallilinnus
Linnus XVII sajandi algusest kuni tänapäevani
1740 kuulusid need mõisad ülemleitnant von Roseni pärijatele.
1789 kirjutas A. W. Hupel oma "Topografische Nachrichtenis", et Straupe kihelkonnas Augstrozes on kihelkonna kõige paremad metsad, kusjuures Augstrozes ja Rozbekis on varemalt ka lossid seisnud.
Tallinna Püha Miikaeli klooster
Taani kroonikate põhjal on üritatud tõestada, et kloostrit hakati ehitama 1249. aastal Taani kuninga Erik IV Adraraha soovil, kuid on võimalik, et see aastaarv on kloostri asutamisotsuse tegemise aeg. Kloostri kavatis kujunes pika aja jooksul (150–200 aastat).
Augstroze vasallilinnus
Linnus XVII sajandi algusest kuni tänapäevani
1830. aasta paiku joonistas Augstroze linnusest vaateid parun J. K. E. von Ungern-Sternberg.
Tallinna Püha Miikaeli klooster
Reformatsiooni ajal kloostrit ei suletud ning ka kloostrist vabatahtlikult lahkujaid oli üksnes neli. 1543. aastal sõlmiti Tallinna rae ja aadelkonna vahel kokkulepe, mille tulemusena abtiss Elsebe Soye astus luteri usku ja jätkas valitsemist dominana. Aastal 1629 suri kloostri viimane domina Kate Kudling ja klooster sekulariseeriti.
Augstroze vasallilinnus
Linnus XVII sajandi algusest kuni tänapäevani
Enne II maailmasõda, eelmise Läti Vabariigi ajal külastas Augstrozet eesti ajaloolaste ekspeditsioon O. Loritase juhtimisel. Nad said linnusemäel küll ringi vaadata, kuid väljakaevamisi neil seal teha ei lubatud. Loritase arvates asus mäel liivlaste muinaslinnus.
Tallinna Püha Miikaeli klooster
16. veebruaril 1631 sõlmisid Tallinna raad ja Eestimaa rüütelkond gümnaasiumi asutamise lepingu ning kloostri vara anti üle Tallinna Gümnaasiumile (praegune Gustav Adolfi Gümnaasium). 1633. aastal paigutati samadesse ruumidesse Christoph Reusneri trükikoda – Tallinna esimene trükikoda.
Kloostri kirik anti Rootsi garnisonile ja seal tegutses Rootsi-Mihkli kogudus. Vene võimu tulles ehitati kirik ümber õigeusu Issanda Muutmise kirikuks. Põhjasõja järel läks kloostri idatiib linna valdusse. Selle ostis 1922. aastal Saku Õlletehas, kes paigutas sinna tehase peakontori, pudeldusosakonna ja laod.
Augstroze vasallilinnus
Linnus XVII sajandi algusest kuni tänapäevani
XXI sajandil on linnusevaremete vahele ehitatud estraadilava, kus toimuvad muusikafestivalid.
Ehitus
Tegemist on arvatavasti juba XIII sajandi lõpul ordu ehitustraditsioone järgides ehitatud nn mantelringmüürlinnusega. Siinkohal on asukoha valikul huvitav ka asjaolu, et linnus paikneb enam-vähem täpselt 25–27 km kaugusel Liivi ordu suurematest tugipunktidest – Võnnu, Volmari ja Asti ordulinnustest, mis asetsevad Augstrozest vastavalt kagus, idas ja kirdes. Siin on näha peapiiskopkonna vasallide kokkuhoidlikku sõjastrateegiat. Kuigi baltisaksa uurijate kronoloogia järgi alustati Asti ja Volmari ordulinnuse ehitust Augstrozest kümmekond aastat hiljem, siis arvatavasti ei rajatud neid tühjale kohale, vaid seal olid ordu kohalikud võimukeskused varemgi.
Linnus asetseb umbes 30 m kõrgusel järsunõlvalisel kagu–loodesuunalisel 60×40 m suuruse platooga ovaalsel künkal, mille kagupoolne külg on väiksema kaldega ja kus seepärast seisis sirge, kuid paksuseinaline nn kilpmüür. Ülejäänud suundades seisis õhem mäe looduslikku kuju järgiv kaitsemüür, kuna paksu müüri järele polnud piisava kõrguskaitse tõttu vajadust. Ovaalne sein oli 60 m pikk ja 1,5–1,8 m paks ning sirge sein oli 42 m pikk ja 2,35 m paks. Sirge seina vasakus ääres oli ka värav. Vundamendid olid maakividest, seinad laotud enamjaolt suurtest Turaida piiskopilinnuse peatornis kasutatutega sarnastest suurtest tellistest. Mäe laugemat külge sirge pealinnuse müüri ees kaitses veel omakorda eeslinnus, millest küll tänapäeval nähtavaid müürikatkeid enam näha ei ole. Kui linnuse algperioodil, pärast välise mantelmüüri valmimist, toetusid vahvärk elu- ja majandushooned juhuslikult paiknedes vastu kaitsemüüri, siis hiljem ehitati välja pikk 55 m siseõuega peahoone, kuid kõrget valdustorni nähtavasti ei ehitatudki.
Praegune seisukord
Linnuseala on Lätis riikliku tähtsusega arheoloogiamälestis. Sellest on säilinud vähesed maakividest ja tellistest paksema sirge väliskaitsemüüri osad 6–7 m kõrguselt. 2014. aasta paiku on linnuseala müüride juures võsast puhastatud. Linnusevaremed koos ümbritsevaga kuuluvad härra Konrad von Hersdorffile. Praeguseks on linnusemäele ehitatud laudadest kõnniteed.
Muistendid
Linnuse ehitusest räägitakse, et aetud kokku kahe küla elanikud, valitud välja suur mägi ja hakatud tööga pihta. Ainult et mis päeval valmis jõuti, see vajus öösel kokku. Helgemad pead leidsid, et vaja on jumalale inimohver tuua – keegi on vaja linnusesse sisse müürida, et needus kaoks. Vabatahtlikke ei leidunud. Siis astus ette üks julge neiu. Talle joodeti siis uimastamiseks magusat veini ja ta müüriti seina. Rohkem müürid enam kokku ei vajunud. Siis tuli kellelegi meelde, et neiut kutsuti Roosiks ja paika hakati kutsuma Kõrgeks Roosiks.
Virve tänav
pisi|Virve tänav Virve tänav on tänav Tallinnas Kristiine linnaosas Järve asumis.
Tänav sai nime 27. veebruaril 1924. Virve tänav on Laine tänava paarisnimi, saanud nime Ülemiste järve mõjul.
Aide
Aide on naisenimi.
2019. aasta seisuga oli see Eestis esinemissageduselt 682. naisenimi. 1. jaanuari 2019 seisuga oli Eestis eesnimi Aide 122 naisel.
Kunchang Kangri
Kunchang Kangri on mägi Saser Muztaghi mäeahelikus Karakorami idaosas.
Mägi asub Jammu ja Kashmiris Indias ja jääb seitsmetuhandelisest Saser Kangri II-ist umbes 30 km kagu suunas.
Kunchang Kangri kõrgus on täpsustatud andmetel 6801 m (2018. aastal GPS-i abil tipus tehtud mõõtmine). Varem peeti mäe kõrguseks 6751 meetrit.
Mäe nimest
Google Mapsis on mägi tähistatud nimega Kunchang Kangri. India kaartidel nimi puudub. Eberhard Jurgalski nimekirjas "All mountains and main peaks above 6650 m" (www.8000ers.com) nimetatakse mäge Phurdukpo Kangri I, Günter Seyfferthi veebilehel www.himalaya-info.org nimetatakse seda kui Unnamed Peak I Kungzang, entsüklopeedia "The Mountain Encyclopedia: An A to Z" nimetab seda kui Mandaltang I. Tänu oma prominentsusele üle naabertippude ja tulenevalt sellest, et mägi paistab kaugele, on kartograafid andnud mäele erinevad nimed ümberkaudsete liustike järgi. 2018. aastal otsustasid Eesti alpinistid esmatõusja õigusega anda mäele Eesti Vabariigi sünnipäeva auks nimi Rangston Gyathok, mis tähendab tiibeti keele ladakhi murdes 'sada aastat iseseisvust'.
Alpinism
Esmatõusu mäele tegi 22. juulil 2018 Eesti Karakorami ekspeditsioon koosseisus: Kristjan-Erik Suurväli, (grupijuht), Sven Oja (eesronija), Priit Joosu, Lauri Ehrenpreis, Meelis Luukas, Priit Simson ja Lauri Stern.
Leivo Sepp
Leivo Sepp (sündinud 4. märtsil 1972) on Eesti ultrajooksja ja e-Eesti vedaja.
Kunchang Kangri
Ekspeditsiooni käik
Avaldus mäkke minekuks (seitsmele alpinistile) esitati jaanuaris. Kohapealse organiseerijana kasutati mägiturismifirmat Rimo Expeditions, kes vahendas mägironimisviisa saamist ja korraldas logistikat kuni teise, vahetult mäe juude rajatud baaslaagrini. Lennupiletid soetati varakult ette, ametliku loa ronimiseks Indias mäele nimega "The Unnamed Peak 6751" saadi 5. juunil India Mägironimise Sihtasutuselt (st, et oli olemas kooskõlastus ka India kaitseministeeriumi ja siseministeeriumiga). 27. juunil saadi India viisad.
Leivo Sepp
Ta lõpetas 1987. aastal Tallinna 21. Kooli.
Kunchang Kangri
Ekspeditsiooni käik
Välja lennati 4. juulil marsruudil Tallinn-Moskva-Delhi-Leh. Lehis (Lehi ringkonna keskus) liitusid ekspeditsiooniga kaks kokka, kaks šerpat, 15 kandjat ja sideohvitser. Lehist liiguti autodega kuni Rongdu külani, sealt edasi matkati mägede vahelt jalgsi umbes 60 km. Osa teekonnast kuni esimese baaslaagrini olid varustuse vedamiseks abiks 20 hobust, sealt edasi liiguti kuni teise baaslaagrini (kõrgusel 4800 m) juba ainult inimjõul. 15 kandjast 6 haigestusid ja pidid tagasi pöörduma. Päris tippu ronisid lisaks eestlastele ka sideohvitser Stanzing Norbu ja šerpa Sherpa Pasang Temba Butia. Tipus oldi poolteist tundi. Seejärel laskuti baaslaagrisse. Enne Indiast lahkumist maksti Mägironimise Sihtasutusele nõutud mäemaks.
Riho Tammekand
Riho Tammekand (sündinud 30. detsembril 1963 Keilas) on olnud eesti karikaturist.
Leivo Sepp
Aastatel töötas projektijuhina EMT-s. Alates 2006. aastast töötab ta Microsoft Eestis.
Riho Tammekand
See oli üks osa tema elust ja hobidest. Tänapäeval on ta oma hobiga seotult eesti Huumoriliidu (taas)asutajaliige ja olnud liidu paljudel üritustel fotograafiks. Hobifotograaf.
Ta on õppinud Haljala 8-klassilises koolis (1971–1979). Haridusteed jätkas Tartu Kunstikoolis 1979–1983.
Aastatel 1991–1999 joonistas karikatuure ajalehele Viru Sõna (Virumaa Teataja). Tema koomikseid avaldati ka ajalehes Meie Meel.
Põhitööna dekoraator-kujundaja, kleebisreklaamide kujundamine, väljalõikamine+kleepimine, suunaviidastiku paigaldamine, firmasümboolika loomine.
Roheline Ring
Roheline Ring on Eesti osaühing, mis on ehitanud tuulikud ja tegelenud kinnisvaraga. Ettevõtte eesotsas on Tullio Liblik.
Ettevõttest on välja kasvanud OÜ Roheline Ring Tuulepargid (praeguse nimega OÜ Hanila Tuulepargid).
Enne 2007 kuulusid ettevõttele Virtsu ja Esivere tuulepark.
Välislingid
ROHELINE RING MÜÜS TUULEPARGID FREENERGYLE]
Zosēni (Tirza vald)
Zosēni on küla (mazciems) Lätis Gulbene piirkonnas Tirza vallas.
Küla asub valla lõunaosas.
Endokardiaalsed torud
Endokardiaalsed torud ehk endokardiaalsed südametorud on embrüo paarilised piirkonnad, mis tekivad 3. rasedusnädala keskpaigaks ja koosnevad eellasrakkudest primitiivse südametoru arenguks. Need pärinevad lateraalplaadi mesodermist ja moodustuvad algselt angioblastiliste veresoonte kokkukasvamisel kummalgi pool embrüo keskjoont. Endokarditorud on väga lähedased eelsoolele.
Kui 4. rasedusnädalal algab embrüo voltumine horisontaaltasandil, siis endokarditorud kohtuvad keskjoonel, et moodustada primitiivne südametoru, millest lõpuks saab endokard. Müokard moodustub südametoru ümbritsevatest mesodermirakkudest, epikard moodustub teistest rakkudest, kõige tõenäolisemalt neuraalharja rakkudest.
199 eKr
199. aasta eKr ehk ab urbe condita DLV (555).
Hiromant Pastelli
Hiromant Pastelli (sündinud Pastel) on Oskar Lutsu näidendi "Tagahoovis" tegelane, Eesti kirjanduse tuntuim hiromant.
Sama pseudonüümi all ilmus 1997. aastal Viljandi kirjastuses Sünnimaa kaks esoteerikaraamatut: "Hiromant Pastelli: Horoskoobid, ennustused, testid" ja "Hiromant Pastelli uurib saatust".
Libušín
Libušín (saksa keeles Libusin) on linn Tšehhis Kesk-Tšehhi maakonnas Kladno ringkonnas. Libušín asub Kladno kesklinnast ligikaudu 4,5 km loodes.
Libušín paikneb merepinnast 317 meetri kõrgusel.
Asula oli olemas juba 6. sajandil. Libušínit on esmamainitud 1052. aastal. Asula nime on seostatud müütilise printsessi Libušega. Libušín sai linnaõigused 1919. aastal. Libušín kaotas linnaõigused 1961. aastal, kuid sai need 2001. aastal tagasi.
Gnassingbé Eyadéma
Gnassingbé Eyadéma (sünninimi Étienne Eyadéma; 26. detsember 1935 Pya, Prantsuse Togomaa – 5. veebruar 2005 Pariis, Prantsusmaa) oli Togo sõjaväelane (kindral) ja poliitik, Togo president aastatel 1967–2005.